ประกาศคณะกรรมการกำกับการประกอบกิจการดูแลผลประโยชน์ประกาศคณะกรรมการกำกับการประกอบกิจการดูแลผลประโยชน์เรื่องค่าตอบแทนและค่าบริการในการปฏิบัติหน้าที่ดูแลผลประโยชน์ อาศัยอำนาจตามความในมาตรา๘ วรรคสอง แห่งพระราชบัญญัติการดูแลผลประโยชน์ของคู่สัญญา พ.ศ. ๒๕๕๑อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๓ มาตรา ๔๑ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย คณะกรรมการกำกับการประกอบกิจการดูแลผลประโยชน์ออกประกาศไว้ดังต่อไปนี้ข้อ ๑[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๒ ค่าตอบแทนที่ผู้ดูแลผลประโยชน์ของคู่สัญญาเรียกเก็บจากคู่สัญญาในการปฏิบัติหน้าที่ตามมาตรา๗ วรรคหนึ่ง ให้ผู้ดูแลผลประโยชน์ของคู่สัญญาถือปฏิบัติดังนี้(๑)เรียกเก็บค่าตอบแทนในอัตราไม่เกินร้อยละศูนย์จุดสามต่อปีของจำนวนเงินทั้งหมดที่คู่สัญญาฝ่ายที่มีหนี้ในการชำระเงินตามสัญญาต้องชำระไว้ในบัญชีดูแลผลประโยชน์ก่อนที่จะมีการโอนหรือส่งมอบทรัพย์สินนั้นตามระยะเวลาที่กำหนดไว้ในสัญญาดูแลผลประโยชน์(๒)ค่าตอบแทนตาม (๑) ให้เรียกเก็บจากคู่สัญญา ฝ่ายใดฝ่ายหนึ่งหรือทั้งสองฝ่ายตามที่ตกลงกันไว้ปีละสองงวดงวดละหกเดือน โดยเรียกเก็บงวดแรกในวันที่ทำสัญญาดูแลผลประโยชน์ เว้นแต่ระยะเวลาที่กำหนดไว้ในสัญญาดูแลผลประโยชน์น้อยกว่าหกเดือนให้เรียกเก็บค่าตอบแทนงวดเดียวในวันที่ทำสัญญาดูแลผลประโยชน์กรณีที่คู่สัญญามิได้ตกลงกันตามวรรคหนึ่งข้างต้นให้เรียกเก็บค่าตอบแทนจากคู่สัญญาฝ่ายละเท่ากัน(๓)หากการชำระหนี้ของคู่สัญญาได้สิ้นสุดลงก่อนครบกำหนดระยะเวลาตามที่กำหนดไว้ในสัญญาดูแลผลประโยชน์ผู้ดูแลผลประโยชน์ของคู่สัญญาจะต้องคืนค่าตอบแทนตาม (๒)ให้แก่คู่สัญญาฝ่ายใดฝ่ายหนึ่งหรือทั้งสองฝ่ายตามสัดส่วนของระยะเวลาที่เหลือข้อ ๓ ค่าบริการที่ผู้ดูแลผลประโยชน์ของคู่สัญญาเรียกเก็บจากคู่สัญญาฝ่ายที่ร้องขอให้มีการปฏิบัติหน้าที่เพิ่มเติมตามมาตรา๗ วรรคสองให้เรียกเก็บได้ตามอัตราและระยะเวลาที่ผู้ดูแลผลประโยชน์ของคู่สัญญาและคู่สัญญาฝ่ายนั้นตกลงกันหากการปฏิบัติหน้าที่เพิ่มเติมตามวรรคหนึ่งได้แล้วเสร็จก่อนครบกำหนดระยะเวลาตามที่ตกลงกันไว้ผู้ดูแลผลประโยชน์ของคู่สัญญาจะต้องคืนค่าบริการให้แก่คู่สัญญาฝ่ายนั้นตามสัดส่วนของระยะเวลาที่เหลือข้อ ๔ ผู้ดูแลผลประโยชน์ของคู่สัญญาจะต้องปฏิบัติในเรื่องค่าตอบแทนและค่าบริการเกี่ยวกับการดูแลผลประโยชน์ดังนี้(๑)[๒]ประกาศรายละเอียดอัตราค่าตอบแทนและค่าบริการต่าง ๆไม่ว่าจะเรียกชื่ออย่างไรให้ปิดประกาศไว้ในที่เปิดเผย ณสถานประกอบกิจการดูแลผลประโยชน์เพื่อให้ผู้ที่มาติดต่อหรือใช้บริการในสถานที่นั้นทราบข้อมูลดังกล่าว โดยให้จัดทำประกาศรายละเอียดอัตราค่าตอบแทนและค่าบริการเป็นภาษาไทยด้วยและให้ส่งสำเนาประกาศดังกล่าวให้แก่คณะกรรมการทราบภายใน ๗ วันนับแต่วันปิดประกาศและวันที่มีการแก้ไขเปลี่ยนแปลง(๒)แจ้งรายละเอียดอัตราค่าตอบแทนและค่าบริการให้คู่สัญญาทราบก่อนที่จะตกลงกันทำสัญญาดูแลผลประโยชน์(๓)ระบุรายละเอียดเกี่ยวกับอัตราค่าตอบแทนและค่าบริการในการดูแลผลประโยชน์ลงในสัญญาดูแลผลประโยชน์ประกาศ ณ วันที่ ๑ตุลาคม พ.ศ. ๒๕๕๑สุภา ปิยะจิตติรองปลัดกระทรวงการคลังปฏิบัติหน้าที่เป็นประธานกรรมการกำกับการประกอบกิจการดูแลผลประโยชน์ประกาศคณะกรรมการกำกับการประกอบกิจการดูแลผลประโยชน์เรื่อง ค่าตอบแทนและค่าบริการในการปฏิบัติหน้าที่ดูแลผลประโยชน์ (ฉบับที่ ๒) พ.ศ.๒๕๕๓[๓]ปริญสินีย์/ผู้จัดทำ๒๓ เมษายน ๒๕๕๕วิชพงษ์/ผู้ตรวจ๒๕ เมษายน ๒๕๕๕[๑] ราชกิจจานุเบกษาเล่ม ๑๒๕/ตอนพิเศษ ๑๗๐ ง/หน้า ๕๕/๒๘ ตุลาคม ๒๕๕๑[๒] ข้อ ๔ (๑)แก้ไขเพิ่มเติมโดยประกาศคณะกรรมการกำกับการประกอบกิจการดูแลผลประโยชน์ เรื่องค่าตอบแทนและค่าบริการในการปฏิบัติหน้าที่ดูแลผลประโยชน์ (ฉบับที่ ๒) พ.ศ. ๒๕๕๓[๓] ราชกิจจานุเบกษาเล่ม ๑๒๗/ตอนพิเศษ ๑๒๑ ง/หน้า ๓๖/๑๘ ตุลาคม ๒๕๕๓